George Caruana kien Kalkariż ferventi li ta dak kollu li kien jaf, kultant b'sagrifiċċji kbar, għall-komunità tal- Kalkara u li tabilħaqq ħaqqu li jiġi mfakkar permezz ta' din il- pubblikazzjoni annwali maħruġa minn Circolo San Giuseppe Filarmonika Sagra Familja. George Caruana, imlaqqam ''ta' Ġakki' twieled fl-10 t'Ottubru 1911, bin Michael Caruana u Marija nee Spiteri, u għex ħajtu kollha f'numru 25, Triq is-Sienja. Għadda ħajtu kollha f'faqar kbir peress li kienu xi tlettax aħwa. Stinka u studja, u ta' ħmistax-il sena daħal it-Tarzna bħala apprentista. Wara li spiċċa l-kors tiegħu, sar shipwright, aktar 'il quddiem disinjatur, sakemm baqa' tiela' fil-grad u leħaq estimatur. Nistgħu ngħidu li l-ħidma tiegħu fost il-poplu Kalkariż bdiet fis-snin erbgħin meta għaċ-Circolo San Giuseppe Filarmonika Sagra Familja kien iddisinja u ħiet sett pavaljuni kbar li kienu jżejnu Triq ir-Rnella u l-pjazza tan-naħa ta' fuq. Ħadem ħafna wkoll biex iżomm fil-għoli l-isem tas-Saint Joseph Cricket Club li kien l-aqwa tim tal-cricket f'Malta. George kien meqjus bħala pedina importanti fit-tim. Dan kollu seħħ bejn is-snin erbgħin u sittin. Ix-Xatt tal-Kalkara kif kien jidher hekk kif beda l- proġett tat-tkabbir. kitba ta' Michael Caruana Fl-1957 George ħa l-inkarigu biex jiddisinja u jippjanta dak li llum huwa x-xatt tal-Kalkara. Kien ħadha qatta bla ħabel kontra l-periti tal-Gvern li ma riedux jagħmlu t-triq eżistenti li hemm matul ix-xatt żona pedonali. Dan peress li dak iż-żmien it-tfal tal-lokal kienu kollha jmorru bil-mixi f'Bormla u l- Birgu peress li l-iskola tal-Kalkara kienet ineżistenti. George fassal il- pjanta li wara ġiet aċċettata u mwettqa hekk kif inhi Ilum. Peress li l-Knisja tal-Kalkara ġiet imġarrfa fil-gwerra tal-1942, il-Kalkara l sabet ruħha mingħajr Knisja Parrokkjali u kienet tuża daqsxejn ta' maħżen fejn illum jintuża bħala Ċentru Parrokkjali. Hawnhekk naraw lil George li ra kif għamel biex jagħti palata u jgħin biex issir il-Knisja l-ġdida. Dan għamlu skond il-mezzi li kellu, jiġifieri moħħu mhux il-flus. Fis-snin ħamsin, il-Kappillan Dun Karm Xuereb kien jorganizza tejatrin u talkies biex jinġabru l-fondi għal dan l-iskop. George kien ipinġi ġmiel ta' xeni għal fuq il-palk senza interessi. Darba fost l-oħrajn; waqt li l-Kappillan Dun Karm Xuereb kien qiegħed ibierek il-każin tal-cricket għarraf lil George li l-War Damage kien ta lill- Parroċċa tal-Kalkara xi elfejn lira bħala kumpens tal-Knisja l-qadima. Imqarras George qallu, ''Trid tiċċajta Sur Kappillan2 Elfejn lira kien jiswa biss il-pulptu li kien tal-qastanl' Huwa ppropona li jagħmel stima hu stess, iżda l-Kappillan wieġbu li dan kien impossibbli peress li l-Arċisqof kien diġà ffirma l-karti mal-Ammiraljat. George ma qabilx ma dan, u talab lill- Kappillan sabiex hu stess imur ikellem lill-. Arċisqof. ) tils- somma ta' xi £ 42 0005 Vetà.t ha Arċisqof qallu li din kien j j ssibbliv) tingħata minħabba li hu kiċi ĦUL; mal-Ammiraljat ta' elfejn li Ix-Xatt tal-Kalkar hekk kif intemm l-ewwel parti tal-iżvilupp tiegħu. George qallu, 'Eċċellenza, jekk int ħadt ġurament fuq xi ħaġa li ma tifhimx fiha, jiddispjaċini ngħidlek li int ħadt ġurament falzi' L-Arċisqof baqa' mbellah b'din il-kelma u minn hawn u minn hemm ressaq l-istima ta' George li mbagħad ġiet aċċettata sal-inqas sold. B'din is- somma f'idejh, il-Kappillan seta' jippjana Knisja akbar kif nafuha llum. Forsi kieku ma nġiebux dawn il-flus kieku Ilum ninsabu bi Knisja iżgħar jew mingħajr koppla u mhux b'tempju maestuż li nistgħu niftaħru bih ma' Malta kollha. Barra minn din is-somma li kien akkwista għall-bini tal-Knisja, George ma waqafx hemm għaliex wara li tlesta l-bini ta l- kontribut tiegħu billi ħadem u rregala l-arma ta' fuq il-bieb il-maġġur li hi l-unika waħda skulturata f'Malta. Ix-Xatt tal-Kalkara wara li ntemm l- iżvilupp tiegħu. Tidher il-parti pedonali li ddur madwar id-Daħla tal- Kalkara, kif ukoll il-Knisja Parrokkjali mingħajr il-parti ta' fuq tal-koppla. Huwa ħadem ukoll il-bradella tal-vara titulari ta' San Ġużepp (il-parti ta' fuq il-bankun) u ħadem u rregala r-raġġiera tal-ġilandra li tintrama fuq l-artal maġġur wara li din kienet inqerdet matul il-gwerra. George għamel ukoll ħafna xogħol ta' fejda dirett mal-komunità. Għamel żmien twil jagħti l-privat b'xejn lil ħafna tfal Kalkariżi li kienu interessati jitgħallmu. Ħareġ minn taħt idejn George il-mibki Dun Joe Bugeja, qassis mill- Kalkara. Xi wħud minn dawn it-tfal illum għadhom mimlijin bl-għomor u jistgħu jixhdu għal dan kollu. Kien hemm bosta affarijiet oħra li George għamel għal raħal twelidu u li ma tistax tispjega fi spazju żgħir u limitat ta' dan il-ktieb. Dan il-bniedem ta dak kollu li kien jaf għall-Kalkara u ħaqqu li jiġi mfakkar permezz ta' din il-kitba. George Caruana miet fit-22 ta' Settembru 1990 u qiegħed midfun fil-qabar tal- Fratellanza ta' San Ġużepp tal-Kalkara ġewwa ċ- Ċimiterju tal-Addolorata. Nota Editorjali: Huwa l-ħsieb tagħna li nibdew sensiela ta' artikli dwar nies Kalkariżi. Għalhekk nitolbu l-għajnuna tagħkom f'dan ir-rigward. OSEPH GALL-